[[1887]] debuterede han med [[novelle]]samlingen ''Forfløjne Pile'', der fulgtes af flere andre. I disse og i en række større fortællinger — ''Bondekunstneren'' (1894), ''Lovens Arm'' (1896), ''Tretten Trumfer'' (1899), ''Den flyvende Cirkus'' (1906), ''Gøglervognen'' (1919) osv. — har han givet kvikke og tiltalende, om end ikke særlig dybtgående skildringer af sin danske samtid, hvis forskellige fænomener han med journalistens sans for det aktuelle forstod at gribe i farten og bearbejder med en vis opfindsomhed. Han var til gengæld en pionér på kriminalromanens område, hvor han samtidigt med [[Palle Rosenkrantz (forfatter)|Palle Rosenkrantz]] udgav seks bøger inden for denne genre. Hans ''Fange No. 113'' (1903) dannede udgangspunkt for [[Carl Th. Dreyer]]s manuskript til en [[stumfilm]] med samme titel fra [[1917]]. Også i [[science fiction]]-genren var Muusmann aktiv med romanen ''Nordpolens Hemmelighed'' (1908).
Litteratur Historie Journalistik Kultur Kriminalitet